60 



Silesiae deducatur, hac conditione, ut qui ipsi ab Ordinibus 

 fuerit Dux constitutus, interea temporis dum vel in Regno 

 Sueciae haeret, vel ad Pudski colligetur, vel copiis Regiis 

 coniunctus sit, Imperio S. R. M:tis sit audiens, et ex ipsius 

 S. R. M:tis arbitrio cuncta gerat. 



19. 



Sin hoc habitum fuerit pro difficili, consultiusque vi- 

 deatur id ut oneris ac laboris tum in conscribendo milite, 

 tum bello gerendo S. R. M:as in se suscipiat, haud quidem 

 id S. M:as recusabit, si Domini Ordines tantam pecuniae 

 vim volent subministrare, ut inde 10 Regimenta peditum et 

 tria millia Equitum tempestive conscribi, ac deinde men- 

 struatim sine defectu, sustentari queant. Pecunia haec si 

 in tempore tradita fuerit, mittet S. R. M:as qui continuo, 

 neque ulla interposita mora militem undique conscribant ac 

 cogant, atque, ad S. R. M:m in Pudski ducant. Cumque 

 exercitus uterque adfuerint, et is qui sumptibus regiis colli- 

 getur, et qui pecunia Ordinum conscribetur, S. R. M:as vi 

 sibi iter apparet in Silesiam, suoque retento et collocato in 

 Polonia ad facessendum negotium Polono, conservanduinque 

 Exercitui utrique tutum reditum, cum altero vel ipse pro- 

 gredietur in Silesiam, vel Ducem Exercitus virum aliquem 

 industrium constituet, qui modis omnibus conabitur collapsas 

 Evangelicorum res restituere. 



20. 



Erit et illud e re, ut si fieri posset, Veneti, Sabaudus, 

 Superioris Germania(e) Civitates, Principes quoque jam pressi 

 ac gementes sub jugo incitentur, ad subministrandos sump- 

 tus, quo Exercitus major conscribi, indies augeri ac bene 

 sustineri, bellumque trahi in haereditariis ditionibus Cae- 



